EkBass/fiwiki-20250220-pages-articles huggingface dataset:
Luxemburgin alle 20-vuotiaiden jääkiekkomaajoukkue

Liitto Luxemburgin jääkiekkoliitto Päävalmentaja Robert Beran (2002–2003)https://www.eliteprospects.com/staff/7414/robert-beran Eniten pisteitä Joel Holtzem, George Scheier ja Benny Welter: 4https://www.eliteprospects.com/team/4880/luxembourg-u20/stats/all- time?sort=tp Ensimmäinen peli Islanti 6–2 Luxemburg (Luxemburg, Luxemburg; 26. huhtikuuta 2001) Suurinumeroisin voitto Luxemburg 10–0 Irlanti (Luxemburg, Luxemburg; 28. huhtikuuta 2001) Suurinumeroisin tappio Etelä-Korea 17–0 Luxemburg (Izmit, Turkki; 21. tammikuuta 2003) Luxemburgin alle 20-vuotiaiden jääkiekkomaajoukkue edustaa Luxemburgia jääkiekossa nuorten kansainvälisissä otteluissa, muun muassa maailmanmestaruuskilpailuissa. == Sijoitukset maailmanmestaruuskilpailuissa == * 2002 – 3. divisioonan karsinnat; 2. * 2003 – 3. divisioona; 5. * 2024 – 3. divisioona, B-lohko; 2. == Lähteet == * === Viitteet === Luokka:Nuorten jääkiekkomaajoukkueet Luokka:Luxemburgin jääkiekko
Alinen Äimäjärvi

Alinen Äimäjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 3,7 hehtaaria ja sen pituus on 500 metriä ja leveys 130 metriä. Järveen ei laske ojia ja sen luusua sijaitsee järven kaakkoisrannalla, josta saa alkunsa 1,1 kilometriä pitkä laskuoja Kortejärveen. Järven rantaviiva on 1,0 kilometriä pitkä ja ranta on pääosin moreeni- ja kalliopohjaista metsämaastoa. Rannoilla on kaksi loma-asuntoa, joille johtaa tiet Pikku-Hyynilän käylästä. == Lähteet == Luokka:Mouhijärven järvet Luokka:Kortejärven valuma-alue (Saikkalanjoen valuma-alue)
Pohjasjärvi (Sastamala)

Pohjasjärvi eli Pohjusjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma- alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 3,4 hehtaaria ja sen pituus on 300 metriä ja leveys 200 metriä. Järveen laskee ympäröiviltä pelloilta pelto-ojia. Sen luusua sijaitsee järven länsirannalla, josta saa alkunsa 1,4 kilometriä pitkä laskuoja Kortejärven Niuranlahteen. Järven rantaviiva on 0,76 kilometriä pitkä ja ranta on pääosin moreeni- ja kalliopohjaista metsämaastoa. Järven rantoja ei ole rakennettu, mutta sen ympärillä on Lehtikulman ja Kortejärven kylein kulttuurimaisemaa. == Lähteet == Luokka:Mouhijärven järvet Luokka:Kortejärven valuma-alue (Saikkalanjoen valuma-alue)
Tyynysjärvi

Tyynysjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Lähes ovaalin muotoisen järven pinta-ala on 8,3 hehtaaria ja sen halkaisija on 400 metriä. Järveen laskee ympäristön peltojen ojia ja sen luusua sijaitsee järven lounaisrannalla, josta saa alkunsa 300 kilometriä pitkä laskuoja, joka yhtyy Kortejärveen laskevaan kokoomaojaan. Järven rantaviiva on 1,1 kilometriä pitkä ja ranta on pääosin peltoa, metsäistä suota ja moreenikumpu. Kummulla on neljä loma-asuntoa, joille johtaa tiet Kortejärven ja Lehtikulman kylistä. == Historiaa == Vuoden 1855−56 Kalmbergin kartastossa järven nimi kirjoitettiin "Tynyjärvi". == Lähteet == Luokka:Mouhijärven järvet Luokka:Kortejärven valuma-alue (Saikkalanjoen valuma-alue)
Ruskeenjärvi

Ruskeenjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 3,6 hehtaaria ja sen pituus on 500 metriä ja leveys 100 metriä. Järveen laskee ympröiviltä pelloilta ojia. Sen luusua sijaitsee järven etelärannalla, josta saa alkunsa 1,6 kilometriä pitkä laskuoja, joka yhtyy Kortejärveen laskevaan ojaan. Järven rantaviiva on 1,0 kilometriä pitkä ja ranta on savipohjaista peltomaata. Ympärillä on Ruskeenkulman kylän tiloja, mutta rantaan on rakennettu loma-asuntoja. Kortejärveltä tuleva tie haarautuu järven itäpuolella Rantakulmalle ja Nukarinkulmalle johtaviksi teiksi. == Historiaa == Vuoden 1855−56 Kalmbergin kartastossa järven nimi kirjoitettiin "Ruskiäjärvi". == Lähteet == Luokka:Mouhijärven järvet Luokka:Kortejärven valuma-alue (Saikkalanjoen valuma-alue)
Suomen euroviisukarsinta 1968

Suomen euroviisukarsinta 1968 oli kilpailu, jossa valittiin Suomen edustaja vuoden 1968 Eurovision laulukilpailuun. Kilpailu järjestettiin jälleen avoimena sävellyskilpailuna. Kilpailuun saatiin noin 200 sävelmää, joista Yleisradion esiraati valitsi kuusi parasta karsinan finaaliin. Finaali pidettiin Ylen tv-studioissa 1 & 2 lauantaina 10. helmikuuta. Lähetys TV- ohjelma 1:ssä alkoi kello 19.40.http://web.archive.org/web/20031004194153fw_/http://www.yle.fi:80/euroviisut/suomen.php?1968 Finaalissa Suomen edustajan valitsivat ensimmäistä kertaa katsojat postikorttiäänestyksellä. Tämän vuoksi Yleisradion esiraati oli karsinut finaalista pois kaikkein suomalaisimpaan makuun sopivat kappaleet, koska etsittiin edustuskappaletta ulkomaille. Samoin solisteiksi valittiin melko tuntemattomia nimiä, ettei kukaan voittaisi yleisöäänestystä pelkällä nimellään. Äänestyksessä äänestäjän tuli listoittaa kolme mielestään parasta kappaletta järjestykseen, näin äänestäjä pisteytti kolme parasta kappaletta pistein 3-2-1. Ylelle saapui noin 75 000 postikorttia. Lopputulokset julkistettiin Pisteviihde-nimisessä ohjelmassa 2. maaliskuuta kello 19.30 ja samalla julkistettiin kappaleiden tekijät. Radiotoimittaja Markku Veijalainen aiheutti pienen kohun soittamalla Johnnyn kilpailukappaletta ennen tulosten julkistamista, vaikka tämä oli kiellettyä. Johnnyn kappaletta ei kuitenkaan hylätty. ==Tulos== Sija Esittäjä Sävelmä Lauluntekijä(t) Pisteet 1\. Kristina Hautala Kun kello käy Esko Linnavalli (säv.), Juha Vainio (san.) 159 667 p. 2\. Johnny Kissankellojen aikaan Åke Granholm (säv.), Sauvo Puhtila (san.) 113 067 p. 3\. Aarno Raninen On hetki Rauno Lehtinen (säv. & san.) 60 279 p. 4\. Irina Milan Pois kuihtuu ruusu kaunein Aarno Raninen (säv.), Paavo Raittinen (san.) 51 697 p. 5\. Inga Sulin Niin kuin jokainen Åke Granholm (säv.), Sauvo Puhtila (san.) ei tiedossa 6\. Anki Lindqvist Sanoja kuulemaan jään Åke Granholm (säv. & san.) ei tiedossa == Palanneet artistit == Tässä karsinnassa ei ollut yhtäkään palaavaa artistia. ==Lähteet== *http://www.viisukuppila.fi/muistathan-suomen-karsinnat-1968/ ===Viitteet=== Luokka:Suomen euroviisukarsinnat Luokka:Eurovision laulukilpailu 1968
Lezay

Lezay on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin eteläosassa Niortin itäpuolella. Kunnan pinta-ala on 45,6 neliökilometriä ja siellä on arviolta 2 028 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Limalonges

Limalonges on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 24,4 neliökilometriä ja siellä on arviolta 842 asukasta (vuonna 2016). Enimmillään asukkaita on ollut vuoden 1860 paikkeilla noin 1 750\. Kunta sijaitsee departementin kaakkoiskulmassa ja rajoittuu idässä Viennen departementtiin. == Lähteet == == Aiheesta muualla == Luokka:Deux-Sèvresin kunnat
Steven Kampfer

Steven Allan "Steve" Kampfer (s. 24. syyskuuta 1988) on yhdysvaltalainen jääkiekkoilija, joka pelaa KHL-joukkue Traktor Tšeljabinskissa. Hän on Anaheim Ducksin neljännen kierroksen varaus vuodelta 2007. == Ura == 2\. maaliskuuta 2010 Anaheim Ducks kauppasi Kampferin Boston Bruinsiin vaihdossa neljännen kierroksen varaukseen. Bruins teki hänen kanssaan kolmen vuoden mittaisen tulokassopimuksen ja lähetti hänet farmijoukkue Providence Bruinsiin loppukaudeksi 2009–2010. Kampfer aloitti kauden 2010–2011 AHL:ssä Providencessa, mutta sai joulukuussa kutsun NHL:ään Mark Stuartin loukkaannuttua. Hän teki debyyttinsä 9. joulukuuta 2010. Hän pelasi 19 vaihtoa ja sai 13:50 jääaikaa Bostonin 5–2 -kotivoitossa New York Islandersista. Kampferin ensimmäinen NHL-piste syntyi hänen kolmannessa ottelussaan 15. joulukuuta Buffalo Sabresia vastaan. Ensimmäisen maalinsa hän iski 28. joulukuuta Tampa Bay Lightningia vastaan. Ensimmäisen useamman pisteen ottelun hän pelasi 13. tammikuuta 2011 Philadelphia Flyersia vastaan, kun sai syöttöpisteen sekä teki itse voittomaalin, kun ottelua oli jäljellä 1:14. Hänet valittiin myös ottelun ykköstähdeksi. Kampferin korkea keskimääräinen jääaika ensimmäisissä 17 ottelussa kertoi valmennuksen luottavan häneen ylivoimalla ja puolustuksessa. Kampfer sai pysyvämmän roolin NHL- kokoonpanossa, kun puolustaja Mark Stuart vaihdettiin Atlanta Thrashersin keskushyökkääjä Rich Peverleyhyn. Kampfer kärsi polvivamman 9. huhtikuuta 2011 pelatessaan AHL:ssä Providencen riveissä ja oli loppukauden sivussa. Hän ei tämän vuoksi voinut palata Bostoniin edustamaan joukkuetta, pudotuspeleissä, joissa se voitti Stanley Cupin. Kampfer pelasi kauden aikana 38 NHL-ottelua, mikä ei riittänyt siihen, että hänen nimensä olisi kaiverettu Stanley Cup -pokaaliin. Boston teki NHL:lle vetoomuksen Kampferin ja loukkaantuneen Marc Savardin nimien lisäämisestä pokaaliin. Savardin nimi lisättiin, mutta Kampferin ei, koska hän pelasi ensimmäisen neljäsosan kaudesta farmijoukkueessa, kyseessä oli hänen ensimmäinen NHL-kautensa, eikä hän ollut pelannut otteluakaan pudotuspeleissä. Boston antoi kuitenkin Kampferille Stanley Cup -sormuksen ja hän oli mukana joukkueen virallisessa mestaruuskuvassa. Vuoden 2012 vaihtojen takarajapäivänä Kampfer kaupattiin Bostonista Minnesota Wildiin vaihdossa puolustaja Greg Zanoniin. 1\. heinäkuuta 2014 Kampfer siirtyi yhden vuoden mittaisella kaksisuuntaisella sopimuksella New York Rangersiin, josta hänet 6. lokakuuta kaupattiin Andrew Yoganin kanssa Florida Panthersiin vastineeksi Joey Crabbista. Toukokuussa 2022 Kampfer teki Detroit Red Wingsin kanssa yksivuotisen sopimuksen. Luokka:Yhdysvaltalaiset jääkiekkoilijat Luokka:Anaheim Ducksin varaamat pelaajat Luokka:Vuonna 1988 syntyneet Luokka:Elävät henkilöt
Rahanarvonkerroin

Rahanarvonkertoimella voi verrata eri vuosien rahan arvoa toisiinsa. Sillä vertaillaan eri vuosien rahan ostovoiman kehitystä. Kerroin auttaa ymmärtämään hintatason muutoksia yhteiskunnassa. Yleensä hintataso nousee eli rahan arvo laskee joka vuosi johtuen inflaatiosta. Myöhemmin käytetyllä rahalla saa yleensä vähemmän kuin heti käytetyllä rahalla. Suomessa rahanarvonkerrointa julkaisee Tilastokeskus osana kuluttajahintaindeksien julkaisua. == Lähteet == == Aiheesta muualla == *Rahanarvonkerroin 1860–2018, Tilastokeskus *Rahanarvomuunnin, Tilastokeskus Luokka:Talous
Louin (Deux-Sèvres)

Louin on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 20,6 neliökilometriä ja siellä on arviolta 682 asukasta (vuonna 2016). Louin rajoittuu idässä Loiren sivujokeen Thouet’hen. Kunnan lounaisosissa virtaa Cébronjoki ja sen sivujoet La Raconnière ja La Taconnière. Myös osa Cébronjärven rannoista sijaitsee Louinissä. Kunnan keskustasta on kolmisen kilometriä matkaa Airvault'n keskustaan ja 17 kilometriä Parthenayn kaupunkiin Louinin eteläpuolella. == Lähteet == == Aiheesta muualla == Luokka:Deux-Sèvresin kunnat
Louzy

Louzy on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 18,6 neliökilometriä ja siellä on arviolta 1 350 asukasta (vuonna 2016). Kunnan kyliä ovat Louzy, le Bouchet, Launay, Monceau, Magé ja Vitray. Neljä kilometriä etelään Louzysta sijaitsee Thouarsin kaupunki. == Lähteet == == Aiheesta muualla == Luokka:Deux-Sèvresin kunnat
Magné (Deux-Sèvres)

Magné on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin eteläosassa Niortin länsipuolella. Kunnan pinta-ala on 14,8 neliökilometriä ja siellä on arviolta 2 656 asukasta (vuonna 2016). Magné kuuluu Niortin kaupungin ympärille muodostuneeseen 45 kunnan taajamakuntaan Communauté d'agglomération du Niortais. == Lähteet == == Aiheesta muualla == Luokka:Deux-Sèvresin kunnat
Himalajanpunavarpunen

Himalajanpunavarpunen (Carpodacus rodochroa) on peippojen heimoon kuuluva varpuslintu. ==Levinneisyys== Himalajanpunavarpusta tavataan Bhutanissa, Kiinassa, Intiassa, Nepalissa ja Pakistanissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peipot
Magne

Magne voi viitata ainakin seuraaviin asioihin: * Skandinaavisessa mytologiassa esiintyvään jumalaan Magni * Ranskan kaupunkiin Magné (Deux-Sèvres)
Jesse Blacker

Jesse Blacker (s. 19. huhtikuuta 1991) on kazakstanilais-kanadalainen jääkiekkoilija, joka pelaa KHL-joukkue Avtomobilist Jekaterinburgissa. Hän on Toronto Maple Leafsin toisen kierroksen varaus vuodelta 2009. == Pelaajaura == Blacker aloitti uransa OHL-joukkue Windsor Spitfiresissä, jonka hän auttoi vuoden 2009 Memorial Cupin voittoon. Ammattilaistasolla hän debytoi AHL- joukkue Toronto Marliesissa Owen Sound Attackissa pelatun viimeisen juniorikauden jälkeen, kun hän teki Toronto Maple Leafsin kanssa kolmen vuoden tulokassopimuksen. 16\. marraskuuta 2013 Blacker kaupattiin Anaheim Ducksiin kolmannen ja seitsemännen kierroksen varauksien kanssa. Tilalle Anaheim antoi Peter Hollandin ja Brad Staubitzin. Kauden 2014–2015 alussa 28. marraskuuta 2014 Blacker sai kutsun Anaheimin NHL-miehistöön, jossa hän teki debyyttinsä Chicago Blackhawksia vastaan. Blacker pelasi Anaheimissa yhden ottelun, jonka jälkeen hänet kaupattiin yhdessä varausvuoron kanssa Florida Panthersiin vaihdossa Colby Robakiin. == Lähteet == Luokka:Vuonna 1991 syntyneet Luokka:Elävät henkilöt Luokka:Kanadalaiset jääkiekkoilijat Luokka:Toronto Maple Leafsin varaamat pelaajat
Tummapunavarpunen

Tummapunavarpunen (Carpodacus vinaceus) on peippojen heimoon kuuluva varpuslintu. == Levinneisyys == Tummapunavarpusta tavataan Kiinassa, Intiassa, Myanmarissa, Nepalissa ja Taiwanissa. Lajin kannankehitys on vakaa, ja se on luokiteltu elinvoimaiseksi. == Lähteet == Luokka:Peipot
Ruskopunavarpunen

Ruskopunavarpunen (Carpodacus edwardsii) on peippojen heimoon kuuluva varpuslintu. ==Levinneisyys== Ruskopunavarpusta tavataan Bhutanissa, Kiinassa, Intiassa, Myanmarissa ja Nepalissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peipot
Jermont Horton

Jermont Bernard Horton (s. 26. tammikuuta 1983 Yhdysvallat) on yhdysvaltalainen koripalloilija, pelipaikaltaan laituri. Hän edustaa Korisliigassa pelaavaa Kauhajoen Karhua. Kauhajoelle hän saapui kesäkuussa 2014 Ruotsista.Jermont Horton on Karhun ensimmäinen vahvistus Ennen Suomeen saapumistaan Horton on pelannut Yhdysvaltojen ja Ruotsin lisäksi myös Romaniassa ja Turkissa. == Lähteet == Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
KDM Herluf Trolle (F353)

KDM Herluf Trolle (runkonumero F353) oli Tanskan laivaston Peder Skram -luokan fregatti. == Valmistus == Alus tilattiin Helsingörin telakalta, missä köli laskettiin 18. joulukuuta 1964. Se laskettiin vesille 8. syyskuuta 1965 ja valmistui 16. huhtikuuta 1967.navalhistory.dkGardiner, Robert s. 76 == Palvelus == Alus modernisoitiin vuodesta 1976 kesäkuuhun 1977 Helsingörin telakalla, jolloin se muutettiin ohjusfregatiksi. Muutostöiden jälkeen aluksen uppouma nousi 2 425 tonniin. Sen aseistuksesta poistettiin toinen 127 millimetrin tykkitorni ja sille asennettiin kaksi neljän ohjuksen Boeing Harpoon -merimaaliohjuksen laukaisualustaa, yksi Mk29 Sea Sparrow -ilmatorjuntaohjuksen laukaisualusta, jossa kahdeksan ohjusta. Muutostöiden jälkeen aluksen miehistötarve laski ainoastaan kahdella. 1980-luvun puolivälissä aluksen ilmatorjuntaa vahvistettiin lisäämällä kaksi 20 millimetrin ilmatorjuntatykkiä. Alus poistettiin palveluksesta 5. heinäkuuta 1990. ==Lähteet== * === Viitteet === Luokka:Peder Skram -luokan fregatit
Best Day of My Life

Best Day of My Life on yhdysvaltalaisen indie pop-yhtye American Authorsin kappale. Sen sanoittivat Zac Barnett, Dave Rublin, Matt Sanchez, sekä James Adam Shelley yhdessä tuottajien Aaron Accettan ja Shep Goodmanin kanssa. "Best Day of My Life" nauhoitettiin alun perin Mercury Recordsille ja Island Recordsille 19. maaliskuuta 2013 tapahtunutta singlejulkaisua varten, mutta se lopulta tuli osaksi yhtyeen toista, American Authors-EP:tä sekä Oh, What a Life-debyyttialbumia. ==Lähteet== Luokka:Vuoden 2013 kappaleet Luokka:Yhdysvaltalaiset rockkappaleet
Sebastian Booker

Sebastian Booker (s. 15. heinäkuuta 1993) on suomalainen koripalloilija, pelipaikaltaan takamies. Bookerin kasvattajaseura on Namika Lahti, jonka riveissä hän teki liigadebyyttinsä joulukuussa 2010 pelatussa ottelussa Tampereen Pyrintöä vastaan. Lahden jälkeen hän on pelannut Forssan Koripoikien ja Vaasan Salaman riveissä. Booker siirtyi elokuussa 2014 Korisliiga-joukkue Kauhajoen Karhuun.Sebastian Booker uusin sopimuspelaaja Hän ja Karhu purkivat kaksivuotisen sopimuksensa yhteisymmärryksessä marraskuussa 2015.http://www.suomikoris.com/2015/11/13/karhu-purki-takamiehensa-sopimuksen/ Hän siirtyi jatkamaan kautta I-divisioona B:n Espoo Basket Teamin.http://www.ebt.fi/?x146332=1964584http://www.eurobasket.com/Finland/news/429659/Sebastian- Booker-agreed-terms-with-Espoo-BasketSebastian Booker – Suomen Koripalloliitto Vuonna 2017-2018 Booker voitti 1-divisioona B:n mestaruuden ylivoimaisesti Loimaan Bisonsin riveissä joukkueen hävittyä vain kaksi ottelua, yhden runkosarjassa ja yhden pudotuspeleissä, olleen samalla joukkueen paras suomalainen pelaaja. https://www.bisons.fi/ajankohtaista/sebastian-booker- biisonien-seitsemas-sopimuspelaaja/ https://www.basket.fi/basket/sarjat/joukkue/?team_id=4633129&season;_id=97971&league;_id=29461 Vuonna 2018 Sebastian solmi 1+2-vuotisen sopimuksen kouvojen kanssaSebastian Booker Kouvopaitaan , mutta sopimus purettiin yhteisymmärryksessä.Sebastian Bookerin loukkaannuttua. Booker edusti Suomen U20-maajoukkuetta poikien PM- kilpailuissa vuonna 2013. == Lähteet == * Sebastian Booker Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1993 syntyneet Luokka:Elävät henkilöt
Mauléon (Deux-Sèvres)

Mauléon on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 121 neliökilometriä ja siellä on arviolta 8 499 asukasta (vuonna 2016). Mauléonin kunta sijaitsee tien RN 249 (E 62) varrella noin 20 km Cholet’sta ja noin 70 km Nantesista kaakkoon. Mauléon syntyi 1965 Châtillonin ja Saint-Jouinin kuntaliitoksessa. Kunnan kyliä ovat La Chapelle-Largeau, Loublande, Moulins, Rorthais, Saint-Amand-sur- Sèvre, Saint-Aubin-de-Baubigné ja Le Temple. == Lähteet == == Aiheesta muualla == Luokka:Deux-Sèvresin kunnat
Rude (kappale)

Rude on kanadalaisen reggae-yhtye Magic!:n kappale heidän Don't Kill the Magic-debyyttialbumilta. Sen julkaisi Sony Music Entertainment 10. lokakuuta 2013. Kanadassa kappale pääsi Canadian Hot 100-listan kuudennelle sijalle. Kansainvälisesti kappale saavutti Yhdysvaltain sekä Britannian singlelistan kärjen ja pääsi kymmenen parhaan joukkoon Australiassa, Uudessa-Seelannissa, Irlannissa, Tanskassa, Alankomaissa ja Ruotsissa. Kappaletta käytettiin Nestean mainoksessa Filippiineillä. ==Lähteet== Luokka:Vuoden 2013 kappaleet Luokka:Kanadalaiset musiikkikappaleet
Mauzé-sur-le-Mignon

Mauzé-sur-le-Mignon on Ranskan kunta Deux-Sèvresin departementissa Uuden- Akvitanian hallintoalueella. Se sijaitsee departementin pääkaupungin Niortin lounaispuolella. Kunnan pinta-ala on 23,6 neliökilometriä ja siellä on arviolta 2 788 asukasta (vuonna 2016). Mauzé kuuluu Niortin kaupungin ympärille muodostuneeseen 45 kunnan taajamakuntaan Communauté d'agglomération du Niortais (CAN). Mauzén läpi kulkevat Mignonjoki sekä route nationale -tiet 11 ja 22. == Lähteet == == Aiheesta muualla == Luokka:Deux-Sèvresin kunnat
Andrew Yogan

Andrew Yogan (s. 4. joulukuuta 1991) on yhdysvaltalainen jääkiekkoilija. Hän on New York Rangersin neljännen kierroksen varaus vuodelta 2010. Hän on ensimmäinen NHL:ään varattu Floridan osavaltiossa syntynyt pelaaja. Aiemmin Floridassa syntyneitä, mutta muualla kasvaneita pelaajia ovat olleet Val James, Dallas Eakins, Dan Hinote, Blake Geoffrion ja Brandon Maxwell. == Pelaajaura == Yogan pelasi juniorikiekkoa OHL:ssä, johon hänet varattiin Windsor Spitfireen vuonna 2007 varaustilaisuuden viidentenä pelaajana. Hänet oli sijoitettu 19. sijalle, koska joukkueet pelkäsivät, ettei hän ollut halukas pelaamaan OHL:ssä. Hän liittyi Erie Ottersiin vuonna 2008. Kaudella 2008–2009 ennen varausikään tulemista Yogan kärsi aivotärähdyksestä, joka saattoi tiputtaa hänen varausnumeroaan. Ennen aivotärähdystä jotkut pitivät häntä jopa potentiaalisena ensimmäisen kierroksen varauksena. Kaudella 2009–2010 Yogan teki 25 maalia ja 30 syöttöä Eriessä. Kaudella 2010–2011 hän pelasi runkosarjassa vain kymmenen ottelua ja pudotuspeleissä kolme kärsittyään olkapäävammasta. Vuonna 2011 hänet kaupattiin Peterborough Petesiin. Kaudella 2011–2012 Yogan valittiin 12.–18. maaliskuuta viikon pelaajaksi. Hän teki viikon aikana neljä maalia ja sai yhtä monta maalisyöttöä kolmessa pelaamassaan ottelussa. Kauden päättyessä Yogan oli OHL:n maalipörssin kuudes 41 osumalla ja pistepörssin 15. 78 pisteellä. Yogan uskoo itse parantaneensa puolustustaitojaan kauden aikana. 21\. maaliskuuta 2012 Yogan allekirjoitti AHL-joukkue Connecticut Whalen kanssa try out -sopimuksen ja 26. maaliskuuta hän teki kolmen vuoden kaksisuuntaisen sopimuksen New York Rangersin kanssa. Hän pelasi kauden aikana vielä kaksi ottelua Whalessa ja teki niissä kaksi maalia sekä sai yhden syöttöpisteen. Molemmat maalit syntyivät hänen ammattilaisdebyytissään 9. huhtikuuta 2011. Varaushetkellään Yogan piti käsiään ja laukaustaan parhaina ominaisuuksinaan jääkiekkoilijana. Suurimpana kehitettävänä asiana hän piti luistelunopeuttaan. Hänen nopeuden puutteensa voi johtua siitä, että hän aloitti jääkiekon pelaamisen vanhempana, kuin useimmat. 6\. lokakuuta 2014 Yogan kaupattiin Rangersista yhdessä Steven Kampferin kanssa Florida Panthersin organisaatioon vaihdossa Joey Crabbiin. Luokka:Vuonna 1991 syntyneet Luokka:Elävät henkilöt Luokka:Yhdysvaltalaiset jääkiekkoilijat Luokka:New York Rangersin varaamat pelaajat
Arzawa

Arzawa oli muinainen valtakunta Anatolian niemimaalla. Alueelle tuli luuvilaisia noin 2300 eaa. Arzawan itäpuolella oli heettiläisvaltakunta ja pohjoispuolella asuivat kaškait. Arzawan ajoilta ei ole tehty merkittäviä arkeologisia löytöjä, mutta sen sijaan on säilynyt joitakin Arzawassa kirjoitettuja kirjeitä, jotka on kirjoitettu heetin kielellä. Todennäköisesti jossain vaiheessa Merikansat tekivät hyökkäyksiä Arzawaan. Jossain vaiheessa Arzawa joutui heettiläisvaltakunnan alaisuuteen. Heettiläisvaltakunnan loputtua suuri osa Arzawan alueesta lähes autioitui. Kuitenkin myöhemmin osat Arzawan aluetta kuuluivat Maeonian ja Fryygian valtakuntiin. Arzawan hallitsijoita * Kuparta-Kunta * Madduwattas * Tarhundaradus * Anzapahhadu * Piyamada-Kurunda * Tapalazunaulis * Muwa-Walwis * Manappa-Tarhunta * Masshiuiluwa * Targashnalli * Ura-Tarhunta * Uhhazili * Tarkasnawa * Ura- Hattusa * Mashturi * Piyamada-Radu * Tarhuna-Radu == Lähteet == Luokka:Muinainen Lähi-itä
Mauzé-Thouarsais

Mauzé-Thouarsais on Ranskan entinen kunta Deux-Sèvresin departementissa Uuden- Akvitanian hallintoalueella. Se liitettiin vuoden 2019 alussa Thouarsin kaupunkiin Missén ja Sainte-Radegonden kanssa. Kunnan pinta-ala oli 49,5 neliökilometriä ja vuonna 2016 siellä oli arviolta 2 176 asukasta. Mauzé- Thouarsais sijaitsee 4 km Thouarsista länteen. Bressuireen on matkaa 22 km, Saumuriin 34 km ja Poitiers’hen 64 km. Kunnan kyliä ovat Soulbrois, Fontenay, La Capinière, Le Ruault, Villiers, Vibreuil, Juigny ja La Gouraudière. == Lähteet == == Aiheesta muualla == Luokka:Deux-Sèvresin kunnat
Vakuuslaki

Vakuuslaki eli takuulaki on 1922 säädetty suomalainen laki, joka sisältää Ahvenanmaan maakunnan asukkaita koskevia säännöksiä. Se tuli voimaan 11. elokuuta 1922Laki sisältävä eräitä Ahvenanmaan maakunnan väestöä koskevia säännöksiä, Suomen asetuskokoelma 189/1922. ja kumottiin Ahvenanmaan itsehallintolailla, joka tuli voimaan vuoden 1952 alussa.Ahvenanmaan itsehallintolaki, Suomen asetuskokoelma 670/1951. Ahvenanmaan maakunnan väestön keskuudessa syntyi kansanliike, jonka tarkoituksena oli erottaa maakunta Suomesta ja liittää se Ruotsiin. Suomen hallitus halusi maakunnan säilyvän osana Suomea. Erimielisyyksiin pyydettiin Kansainliiton ratkaisua. Kansainliiton neuvosto tunnusti Suomen suvereeniuden Ahvenanmaahan, mutta se katsoi samalla, että Ahvenanmaan itsehallinnosta annettuun lakiin sisältyviä maakunnan asukkaiden kansallisuustakeita oli laajennettava. Tätä tarkoitusta varten säädettiin laki sisältävä eräitä Ahvenanmaan maakunnan väestöä koskevia säännöksiä eli vakuuslaki.Hallituksen esitys Eduskunnalle eräiksi Ahvenanmaan maakuntaa koskeviksi laeiksi, HE 42/1921. Vakuuslakiin sisältyi säännöksiä Ahvenanmaan maaherran nimittämisestä, koulujen opetuskielestä, Suomen kansalaisten kunnallisen ja maakunnallisen äänioikeuden saamisesta, verotulojen käytöstä ja lunastusoikeudesta, jos kiinteistö myytiin henkilölle, jonka kotipaikka ei ollut Ahvenanmaalla. ==Lähteet== Luokka:Ahvenanmaan historia Luokka:Suomen laki
Mazières-en-Gâtine

Mazières-en-Gâtine on Ranskan kunta Deux-Sèvresin departementissa Uuden- Akvitanian hallintoalueella. Noin 25 km päässä etelässä on Niort, 15 km päässä pohjoisessa Parthenay ja noin 30 km päässä Marais poitevinin suoalue. Kunnan pinta-ala on 19,1 neliökilometriä ja siellä on arviolta 1 003 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Sotarahasto

Sotarahasto on historiallinen nimitys, joka tarkoittaa sotaretkellä mukana kuljetettuja, johdon hallussa olevia rahavaroja. Sotarahastoja oli palkka- armeijoiden aikana, mutta nimitystä käytettiin myös sodan varalta säilytetyistä kultavaroista. Esimerkiksi Saksalla oli ennen vuotta 1914 hallussaan kultaa 240 miljoonan Saksan markan arvosta. Sitä säilytettiin Spandaun linnoituksessa ja siitä käytettiin saksankielistä nimitystä Reichskriegsschatz. Tämä kultaerä annettiin ensimmäisen maailmansodan sytyttyä valtionpankin käytettäväksi. ==Lähteet== Luokka:Sotahistoria
Vincent Trocheck

Vincent Trocheck (s. 11. heinäkuuta 1993) on yhdysvaltalainen jääkiekkoilija, joka pelaa NHL-seura New York Rangersissa. Hän on Florida Panthersin kolmannen kierroksen varaus vuodelta 2011. == Pelaajaura == Trocheck varattiin OHL:ään 24. pelaajana vuonna 2009 Saginaw Spiritiin. Toisella Spirit-kaudellaan 2010–2011 hänet valittiin pelaamaan lupaavien tulokkaiden otteluun. 23\. huhtikuuta 2012 Trocheck siirtyi kolmen vuoden tulokassopimuksella Florida Panthersiin. Trocheck pelasi kauden 2012–2013 aikana Saginaw Spiritissä ja Plymouth Whalersissa. Kauden päätteeksi hänet nimettiin OHL:n ensimmäiseen tähdistöotteluun. Trocheck pelasi NHL:ssä ensimmäisen kerran kaudella 2013–2014 Florida Panthersin joukkueessa. Kahtena ensimmäisenä NHL-kautenaan hän pelasi vielä paljon farmijoukkue San Antonio Rampagessa mutta kuului kaudesta 2015–2016 Panthersin vakiokokoonpanoon. Hänet valittiin NHL:n tähdistöotteluun kaudella 2016–2017. Parhaat tehopisteensä hän keräsi kaudella 2017–2018, jolloin hän joukkueen varakapteenina teki 31 maalia ja sai 44 syöttöpistettä runkosarjassa. Kauden 2019–2020 loppupuolella Trocheck myytiin Carolina Hurricanesiin, jossa hän pelasi myös kaksi seuraavaa kautta. Heinäkuussa 2022 Trocheck solmi seitsenvuotisen sopimuksen New York Rangersin kanssa. == Lähteet == Luokka:Yhdysvaltalaiset jääkiekkoilijat Luokka:New York Rangersin pelaajat Luokka:Florida Panthersin varaamat pelaajat Luokka:Vuonna 1993 syntyneet Luokka:Elävät henkilöt
Suomen euroviisukarsinta 1969

Suomen euroviisukarsinta 1969 oli kilpailu, jossa valittiin Suomen edustaja vuoden 1969 Eurovision laulukilpailuun. Kilpailu televisioitiin TV-ohjelma 1:ssä 22. helmikuuta 1969 kello 20.30 alkaen.http://web.archive.org/web/20031004194153fw_/http://www.yle.fi:80/euroviisut/suomen.php?1969 Karsinta käytiin melko samalla tavalla kuin edellisenäkin vuonna eli kilpailu järjestettiin avoimena sävellyskilpailuna ja voittajan valitsivat katsojat postikorttiäänestyksellä. Äänestyksen tulokset julkistettiin 4. maaliskuuta kello 21.05 ohjelmassa "Tämä lähtee Madridiin". Avoimeen kilpailuun saatiin 266 sävelmää, joista Yleisradion esiraati valitsi kuusi finaaliin. Kappaleiden esittäjät olivat kuitenkin huomattavasti edellisvuotta nimekkäämpiä. ==Tulos== Sija Esittäjä Sävelmä Lauluntekijä(t) Pisteet 1\. Jarkko ja Laura Kuin silloin ennen Toivo Kärki (säv.), Juha Vainio (san.) 85 040 p. 2\. Katri Helena Maailman pihamaat Åke Granholm (säv. & san.) 42 160 p. 3\. Viktor Klimenko Vaari sirkuksessa Risto Laitinen (säv. & san.) 36 880 p. 4\. Laila Kinnunen Potkis Johannes Porvali (säv.), Reino Palmroth (san.) 17 100 p. 5\. Markku Aro Sanoin Åke Granholm (säv.), Sauvo Puhtila (san.) 5 260 p. 6\. Marion Rung Tuntematon sydämeni Ei tietoa säveltäjästä eikä sanoittajasta 1 760 p. == Palanneet artistit == Artisti Aikaisemmat vuodet (sijoitus) (Suomen karsinnat) Aikaisemmat vuodet (sijoitus) (Eurovision laulukilpailu) Katri Helena 1965 (3.) - Viktor Klimenko 1965 (2.)Sijoituksesta huolimatta Pohjola-raati valitsi Klimenkon Napoliin. 1966 (3.) 1965 (jaettu 15.) Laila Kinnunen 1961 (1.) 1966 (2.) 1967 (5., 6.) 1961 (jaettu 10.) Marion Rung 1962 (1., 2.) 1967 (7., 8.) 1962 (jaettu 7.) ==Lähteet== *http://www.viisukuppila.fi/muistathan-suomen-karsinnat-1969/ ===Viitteet=== Luokka:Suomen euroviisukarsinnat Luokka:Eurovision laulukilpailu 1969
Melle (Deux-Sèvres)

Melle on Ranskan kunta Deux-Sèvresin departementissa Poitou-Charentesin hallintoalueella. Kymmenen neliökilometrin laajuisessa kunnassa oli vuoden 2012 väestönlaskennassa 3 673 asukasta. Suurimmillaan asukasluku oli 1970-luvun lopulla, noin 4 000\. Mellestä ovat kotoisin sosialistien vuoden 2007 presidenttiehdokas Ségolène Royal, matemaatikko ja fyysikko Marcel Brillouin sekä elokuvaohjaaja Laurent Cantet. Melle perustettiin Kaarle Suuren valtakaudella hopeakaivokseksi, ja kaupungissa sijaitsi jonkin aikaa myös Ranskan rahapaja. Aachenista löytynyt Kaarle Suuren aikainen kolikko on merkitty lyödyksi Metullossa eli Mellessä. Vanha hopeakaivos on nykyisin matkailukohde. Mellen muita nähtävyyksiä ovat jopa 1600-luvulta peräisin olevat kaupunkitalot sekä Saint-Hilairen kirkko, joka on Unescon maailmanperintökohde ja Santiago de Compostelaan kulkeneen pyhiinvaellusreitin levähdyspaikka. Kaupungissa on myös vanhoja pesula- ja terveyskylpylärakennuksia. Mellen arboretumissa eli puulajipuistossa on nähtävillä yli sata ruusulajiketta ja kaikkiaan yli tuhat kasvilajia. Luokka:Deux-Sèvresin kunnat
Bobby Butler

Robert Butler (s. 26. huhtikuuta 1987) on yhdysvaltalainen uransa lopettanut jääkiekkoilijaBobby Butler stats. NHL. Viitattu 9.7.2017., joka pelaa Torpedo Nižni Novgorodiin. Aiemmin hän on pelannut Florida Panthersissa, Ottawa Senatorsissa, New Jersey Devilsissä ja Nashville Predatorsissa. Hän voitti vuonna 2011 Binghamton Senatorsissa Calder Cup -mestaruuden. == Pelaajaura == Butler siirtyi 29. maaliskuuta 2010 kahden vuoden sopimuksella Ottawa Senatorsiin. Hän teki NHL-debyyttinsä 1. huhtikuuta Carolina Hurricanesia vastaan. Vuoden 2010 harjoitusleirin jälkeen hän siirtyi farmijoukkue Binghamton Senatorsiin. Butler teki ensimmäisen NHL-maalinsa ohittaessaan Edmonton Oilersin maalivahti Nikolai Khabibulinin 12. helmikuuta 2011. Samassa ottelussa hän sai myös ensimmäisen syöttöpisteensä. Loppukauden hän pelasi Ottawassa, jossa teki 36 pelissä kymmenen maalia ja sai 11 syöttöpistettä. Pudotuspeleihin hän palasi Binghamtoniin, jossa oli mukana voittamassa Calder Cupin mestaruutta. Hän teki 23 pelissä 13 maalia ja sai seitsemän syöttöä. Butler palkittiin kaudesta 2010–2011 kahden vuoden yksisuuntaisella jatkosopimuksella Ottawan kanssa. Kaudella 2011–2012 Butlerin pistemäärä putosi ja hän teki 56 pelissään kuusi maalia ja 16 pistettä. Tämän seurauksena heinäkuussa 2012 Senators asetti hänet waiver-listalle, josta kukaan ei kuitenkaan poiminut häntä ja lopulta Senators osti hänen sopimuksensa ulos. Butler allekirjoitti vuoden kaksisuuntaisen sopimuksen 9. elokuuta 2012 New Jersey Devilsin kanssa. Työsulun vuoksi hän pelasi koko alkukauden farmijoukkue Albany Devilsissä. Se loputtua hän pääsi pelaamaan myös New Jerseyssä ja teki Devils -debyyttinsä New York Islandersia vastaan 3. helmikuuta 2013. Ainoan maalinsa Devilsissä Butler teki 9. helmikuuta Pittsburgh Penguinsia vastaan. Yhteensä hän teki kauden aikana pelaamissaan 14 pelissä kaksi tehopistettä. Tämän jälkeen Devils asetti hänet waiver -listalle, josta Nashville Predators poimi hänet. Butler kaupattiin 14. kesäkuuta 2013 Florida Panthersiin vaihdossa T. J. Brennaniin. Kesällä 2015 hän teki kahden vuoden sopimuksen ruotsalaisen Modo Hockeyn kanssa Hän siirtyi kuitenkin kesällä 2016 KHL-seura Medveščak Zagrebiin ja edelleen kesällä 2017 Torpedo Nižni Novgorodiin. ==Lähteet== Luokka:Vuonna 1987 syntyneet Luokka:Elävät henkilöt Luokka:Yhdysvaltalaiset jääkiekkoilijat
Valkijärvi

Valkijärvi voi tarkoittaa seuraavia asioita: ;Paikannimi *Valkijärvi, järvi Evijärvellä *Valkijärvi, järvi Kangasalla *Valkijärvi, järvi Sastamalan Mouhijärvellä *Valkijärvi, järvi Sastamalan Suodenniemellä *Valkijärvi, järvi Sastamalan Sävissä *Valkijärvi, järvi Vesilahdella Luokka:Järvien täsmennyssivut
Porvarinsaari

Porvarinsaari on alue Vaasassa. Porvarinsaari on Sundomin sillan kupeessa Sataman pienalueella. Siellä sijaitsee muun muassa useiden öljy-yhtiöiden terminaalit sekä polttonesteiden varastosäiliöt. Porvarinsaaressa on myös Kutterinsatama sekä valtion venelaitureita ja joitain yrityksiä. Porvarinsaaren sillan kuve on suosittu onkimis- ja virvelöintipaikka. == Lähteet == Luokka:Satama (Vaasa)
Laajametsä

Laajametsä () on Vaasan lentokentän itäpuolella sijaitseva kaupunginosa, jonne on nousemassa Laajametsän teollisuusalue. Alueen kaavoitus valmistui vuonna 2018 ja teollisuusalueen esirakentamisen aloittamisesta päätettiin vuonna 2021. Suurteollisuusalue on noin viiden neliökilometrin suuruinen ja sinne on tarkoitus rakentaa Vaasan akkutehdas vuoteen 2025 mennessä. Vaasan kuntatekniikka aloitti alueen katuverkoston rakentamisen vuonna 2022. == Lähteet == == Aiheesta muualla == * Kartta alueesta: Luokka:Suomen teollisuusalueet Luokka:Höstveden suuralue Luokka:Vaasan kaupunginosat
Ryan Martindale

Ryan Martindale (s. 27. lokakuuta 1991) on kanadalainen jääkiekkoilija, joka pelaa AHL-joukkue San Antonio Rampagessa. Hän on Edmonton Oilersin kolmannen kierroksen varaus vuodelta 2010. 8\. lokakuuta 2011 Edmonton Oilers solmi Martindalen kanssa kolmivuotisen tulokassopimuksen. 17\. tammikuuta 2014 Martindale kaupattiin Edmontonista Florida Panthersiin vaihdossa Steve Pinizzottoon. Luokka:Vuonna 1991 syntyneet Luokka:Elävät henkilöt Luokka:Kanadalaiset jääkiekkoilijat Luokka:Edmonton Oilersin varaamat pelaajat
Ménigoute

Ménigoute on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin koillis- ja Parthenayn kaakkoispuolella. Kunnan pinta-ala on 19,2 neliökilometriä ja siellä on arviolta 860 asukasta (vuonna 2016). Kunta tunnetaan ornitologisten elokuvien festivaalistaan ja luontoelokuvakoulutuksestaan, joka kuuluu Poitiers’n yliopiston alaisuuteen. == Lähteet == == Aiheesta muualla == pienoiskuva|vasen|Länsi-Ranskalle tyypillinen muistomerkki Croix hosannière (”Hoosianna-risti”) Ménigoutessa Luokka:Deux-Sèvresin kunnat
Conza della Campania

Conza della Campania on kunta Italiassa Campanian alueella Avellinon maakunnassa. == Historia == Conza oli tärkeä kaupunki roomalaisten vallan aikaan. Se tunnettiin silloin nimellä Compsa. Alueella oli usein maanjäristyksiä, jotka tuhosivat kaupungin. Tämän takia kaupungin merkitys väheni vuosisatojen saatossa. Nykyään Compsasta on jäljellä arkeologiset kaivaukset.Kunnan kotisivut === Vuoden 1980 maanjäristys === Conza della Campania sijaitsi vuonna 1980 tapahtuneen Irpinian maanjäristyksen keskipisteessä, ja se kärsi suuria vahinkoja. Kunnassa menehtyi järistyksessä 184 henkilöä. Järistyksen jälkeen rakennettiin uusi Conza (Nuova Conza della Campania). Kartta maanjäristysalueesta == Maantiede == Kunta sijaitsee vedenjakaja-alueella. Alueella oleva järvi, Lago di Conza, laskee Ofantojokea pitkin Adrianmereen. Lago di Conza on tärkeä lintujärvi ja se on WWF:n valvonnassa. Lago di Conza ==Aiheesta muualla== ==Lähteet== Luokka:Avellinon maakunnan kunnat
Moncoutant

Moncoutant on Ranskan entinen kunta Deux-Sèvresin departementissa Uuden- Akvitanian hallintoalueella. Se liitettiin vuoden 2019 alussa uuteen Moncoutant-sur-Sèvren kuntaan yhdessä viiden muun kunnan (Le Breuil-Bernard, La Chapelle-Saint-Étienne, Moutiers-sous-Chantemerle, Pugny ja Saint-Jouin-de- Milly) kanssa. Kunnan pinta-ala oli 26,3 neliökilometriä ja vuonna 2016 siellä oli arviolta 3 171 asukasta. Moncoutant kuului Bressuiren kaupungin ympärille muodostuneeseen 44 kunnan taajamakuntaan Communauté d'agglomération du Bocage bressuirais (CA2B). Moncoutantin pääelinkeino on maatalous, mutta vuonna 2001 avattu Pescalis-kalastuskeskus on lisännyt matkailua kunnassa. == Lähteet == == Aiheesta muualla == Luokka:Deux-Sèvresin kunnat
Martti Parvio

Martti Lauri Parvio (vuoteen 1919 Pehrsson, 16. huhtikuuta 1918 Viipuri – 29. kesäkuuta 1993 Helsinki) oli suomalainen pappi ja Helsingin yliopiston käytännöllisen teologian professori. Parvion vanhemmat olivat kauppias Karl Lauri Parvio (aiemmin Pehrsson) ja Olga Johanna Josefsson. Hän väitteli teologian tohtoriksi 1959 Turun piispa Isaacus Rothoviuksesta. Aarno Maliniemen oppilaana Parvio paneutui varsinkin uskonpuhdistuksen jälkeiseen liturgia- ja kirkko-oikeuden historiaan. Merkittävää oli Parvion osallistuminen päävastuullisena Missale Aboense -messukirjan (1971) näköispainoksen toimittamiseen. 1980 valmistui kirkollisten toimitusten käsikirjaeditio Manuale seu exequiale Aboense 1522. Parvio julkaisi näköispainoksina myös Mikael Agricolan ja Paulus Juustenin teoksia sekä Ericus Erici Sorolaisen saarnakirjan Ericus Erici Postilla I–II (1988–1990). Käytännöllisen teologian professori Parviosta tuli Erkki Kansanahon jälkeen 1969. Opettajan ja tutkijan työn ohella häntä kiinnostivat ekumenia, liturgia, yliopistokulttuuri ja maanpuolustus. Hän toimi 1939 Lontoon merimieskirkossa ja osallistui 1948 Amsterdamissa Kirkkojen maailmanneuvoston perustavaan kokoukseen. Parvio kuului 1946–1954 toimineeseen Liturgiset veljet -ryhmään, oli evankelisen herätysliikkeen vaikuttajia ja Suomen ekumeenisen neuvoston aktiivijäsen. Hän toimi myös arkkipiispa Ilmari Salomiehen sihteerinä. Parvion puoliso vuodesta 1941 oli lääketieteen lisensiaatti Salme Saimi Johanna Toivio (1916–2005). ==Lähteet== Luokka:Suomen evankelis-luterilaisen kirkon papit Luokka:Helsingin yliopiston professorit Luokka:Suomalaiset professorit Luokka:Vuonna 1918 syntyneet Luokka:Vuonna 1993 kuolleet
Party for Everybody

Party for Everybody on iäkkäistä udmurttinaisista koostuvan Buranovskije babuškin esittämä kappale, joka edusti Venäjää vuoden 2012 Eurovision laulukilpailussa Bakussa. Kappaleen on säveltänyt Viktor Drobitš ja sanoittanut Olga Tuhtarjova. Kappaleessa lauletaan englantia ja vähän udmurttia. Party for Everybody selviytyi semifinaalista finaaliin oltuaan ensimmäisen semifinaalin ykkönen 152 pisteellä. Finaalissa Buranovskije babuški sijoittui kappaleellaan toiseksi 259 pisteellään. Suuresta pistemäärästään huolimatta kappale sai vain yhdeltä maalta, Valko-Venäjältä täydet 12 pistettä. Venäjän edelle kilpailussa sijoittui vain Ruotsin Loreen kappaleellaan ”Euphoria”. Party for Everybody saavutti positiivista mediahuomiota ja se oli yksi kansan suosikeista Euroviisuissa. == Lähteet == * http://www.diggiloo.net/?2012ru Luokka:Venäjän euroviisuedustuskappaleet Luokka:Vuoden 2012 euroviisuedustuskappaleet
La Mothe-Saint-Héray

La Mothe-Saint-Héray on Ranskan kunta Deux-Sèvresin departementissa Uuden- Akvitanian hallintoalueella. Se on myös samannimisen kantonin pääkaupunki. La Mothe-Saint-Héray sijaitsee departementin eteläosassa Niortin itäpuolella. Kunnan pinta-ala on 14,9 neliökilometriä ja siellä on arviolta 1 699 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Mougon

Mougon on Ranskan kunta Deux-Sèvresin departementissa Poitou-Charentesin hallintoalueella. 21,3 neliökilometrin laajuisessa kunnassa oli vuoden 2012 väestönlaskennassa 2 081 asukasta. Pääasiassa asuinalueista koostuva Mougon sijaitsee 14 kilometriä Niortista itään, 17 km Mellestä länteen ja 19 km etelään Saint-Maixent-l'Écolesta. Se kuuluu Celles-sur-Bellen kantoniin departementin eteläosassa. Kunta koostuu kolmesta kylästä: Mougon (keskustaajama), Triou ja Montaillon. Luokka:Deux-Sèvresin kunnat
Raven Goodwin

Raven Tyshanna Goodwin (s. 24. kesäkuuta 1992 Washington DC) on yhdysvaltalainen näyttelijä, joka tunnetaan parhaiten Ivy Wentzinä perhekomediasarjassa Onnea matkaan, Charlie!. Vuonna 2003 hän näytteli elokuvassa The Station Agent. Hänellä oli päärooli Tangie Cunninghamina amerikkalaisessa sitcomissa Just Jordan vuosina 2007–2008. Ravenin debyytti oli elokuvassa Ihanat naiset (2001), jossa hänellä oli merkittävä rooli. Goodwin esiintyi tv-sarjan Glee kolmannella tuotantokaudella kovistyttö Sheilana. Hän on tehnyt rooleja myös sarjoissa kuten 30 Rock, Lapsuuteni luuserina ja Kolme miestä ja tyttö. Goodwin on afroamerikkalainen. ==Aiheesta muualla== * Luokka:Elävät henkilöt Luokka:Yhdysvaltalaiset näyttelijät Luokka:Afroamerikkalaiset Luokka:Vuonna 1992 syntyneet
Garrett Wilson

Garrett Wilson (s. 30. toukokuuta 1991) on kanadalainen jääkiekkoilija. Wilson pelasi juniorikiekkoa OHL-liigan Owen Sound Attackin joukkueessa, joka eteni vuonna 2011 Memorial Cup -turnaukseen. Wilson valittiin kaudella 2010–2011 OHL:n ensimmäiseen tähdistöön. 1\. kesäkuuta 2011 NHL-joukkue Florida Panthers teki Wilsonin kanssa tulokassopimuksen. Luokka:Kanadalaiset jääkiekkoilijat Luokka:Florida Panthersin varaamat pelaajat Luokka:Vuonna 1991 syntyneet Luokka:Elävät henkilöt
Adem Osmanovic

Adem Osmanovic (s. 25. elokuuta 1995) on suomalainen koripalloilija, pelipaikaltaan takamies. Hän kuuluu Korisliigassa pelaavan Kauhajoen Karhun miehistöön, jossa pääsi tekemään liigadebyyttinsä kaudella 2013-2014, marraskuussa 2013 pelatussa ottelussa KTP-Basketia vastaan. Pääosin Osmanovic on kuitenkin pelannut Karhun yhteistyöseura Vaasan Salamassa, joka on myös miehen kasvattajaseura.Adem Osmanovic == Lähteet == Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Daniel Lindqvist

Daniel Lindqvist (s. 19. huhtikuuta 1995) on suomalainen koripalloilija, pelipaikaltaan takamies. Hän edustaa Korisliigassa pelaavaa Kauhajoen Karhua, jonka riveissä pääsi tekemään liigadebyyttinsä kaudella 2013-2014 lokakuussa 2013 pelatussa ottelussa Korikobria vastaan. Hänen kasvattajaseuransa on Karhun yhteistyöseura Vaasan Salama, jossa hän on pääsääntöisesti pelannut. Juniori-ikäisenä hän edusti lisäksi Lapuan Korikobria B-poikien SM-sarjassa kaudella 2009-2010.Daniel Lindqvist == Lähteet == Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Valtteri Pihlajamäki (koripalloilija)

Valtteri Pihlajamäki (s. 26. maaliskuuta 1997) on suomalainen kilpauransa päättänyt koripalloilija, pelipaikaltaan takamies. Hänen kasvattajaseura oli Karhubasket. Pihlajamäki oli tehnyt Korisliigan debyyttinsä kaudella 2013–2014, huhtikuussa 2014 pelatussa ottelussa KTP-Basketia vastaan. Hän oli pelannut Korisliigaa myös BC Nokian riveissä sekä B-poikien SM-sarjaa Ura Basketin.Valtteri Pihlajamäki Keväällä 2024 Pihlajamäki lopetti uransa Korihaiden hävittyä Korisliigan puolivälierissä Kataja Basketille 1-3. Pelaajauran päättymisen jälkeen hän siirtyi Korihaiden apuvalmentajaksi päävalmentaja Ivan Ivanovicin rinnalle kaksivuotisella sopimuksella.Valtteri Pihlajamäki ripustaa pelitossut naulaan ja siirtyy kentän laidalle == Tilastot == === Runkosarja (kansalliset pääsarjat) === Kausi Joukkue Liiga O 2P % 3P % 1P % HL PL LEV S M R T PTS 2013–2014 Kauhajoen Karhu Korisliiga 1 100 % 0 % 0 % 0,0 0,0 0,0 1,0 0,0 0,0 0,0 2,0 1 kausi YHTEENSÄ Korisliiga (Suomi) 1 100 % 0 % 0 % 0,0 0,0 0,0 1,0 0,0 0,0 0,0 2,0 === Pudotuspelit (kansalliset pääsarjat) === Kausi Joukkue Liiga O 2P % 3P % 1P % HL PL LEV S M R T PTS 2013–2014 Kauhajoen Karhu Korisliiga 1 0 % 0 % 0 % 0,0 0,0 0,0 0,0 0,0 0,0 0,0 0,0 1 kausi YHTEENSÄ Korisliiga (Suomi) 1 0 % 0 % 0 % 0,0 0,0 0,0 0,0 0,0 0,0 0,0 0,0 * O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo == Lähteet == *Suomen Koripalloliiton tilastopalvelu === Viitteet === Luokka:Suomalaiset koripalloilijat Luokka:Vuonna 1997 syntyneet Luokka:Elävät henkilöt
Osatyökyvyttömyyseläke

Osatyökyvyttömyyseläke on eläkkeen muoto, jota voidaan myöntää, jos henkilön työkyky on alentunut, mutta hän selviytyy kuitenkin osa-aikatyöstä tai kevyemmistä työtehtävistä. Jo työssä ollessa voi hakea ennakkopäätöstä oikeudesta osatyökyvyttömyyseläkkeeseen. Jos saa myönteisen päätöksen, on henkilöllä 9 kuukautta aikaa päättää, siirtyykö hän eläkkeelle vai jatkaako täysipäiväisessä työssään. Eläkkeen saannin ehtona on työkyvyn alentuminen vähintään 40% eli 2/5. Ansioiden tulee myös alentua saman verran, jotta eläkettä saisi. Osatyökyvyttömyyseläke on rahamäärältään puolet täydestä työkyvyttömyyseläkkeestä. Jos osatyökyvyttömyyseläke myönnetään määräajaksi on se nimeltään osakuntoutustuki. Osatyökyvyttömyyseläkkeen voi myös saada, vaikka olisi työtön. Työtön voi ilmoittautua TE-toimistoon ja saada työttömyyspäivärahaa josta on poistettu osatyökyvyttömyyseläkkeen määrä. Myös yrittäjä voi saada osatyöttömyyseläkettä. Osatyökyvyttömyyseläkkeelle siirtyvän yrittäjän on vähennettävä yrittäjänä toimimistansa ja tulojen määrää enintään 60 prosenttiin ns. kokoaikaisesta työtulosta. https://www.tyoelake.fi/fi/erilaisiaelakkeita/tyokyvyttomyyselake/osatyokyvyttomyyselake/Sivut/default.aspx Osatyökyvyttömyyseläkettä haetaan omasta eläkevakuutusyhtiöstä sen määrittelemällä työkyvyttömyyseläkehakemuksella. Hakemuksen käsittely kestää keskimäärin 2-3 kuukautta.http://www.keva.fi/fi/elakkeet/elake_tyokyvyn_alentumisen_perusteella/osatyokyvyttomyyselake/Sivut/hakeminen.aspx Osatyökyvyttömyyseläkkeellä oleva kuuluu yleisen asumistuen piiriin toisin, kuin täyttä eläkettä nauttivat.http://www.kela.fi/asumistuki-uudistuu-1.1.2015 == Lähteet == Luokka:Sosiaalipolitiikka
Mark Mancari

Mark Mancari (s. 11. heinäkuuta 1985) on kanadalainen jääkiekkoilija, joka on pelannut NHL:ssä Buffalo Sabresin ja Vancouver Canucksin joukkueissa, Saksan DEL-liigassa Augsburger Pantherin ja Krefeld Pinguinen joukkueissa sekä Saksan toisella sarjatasolla EHC Freiburgin joukkueessa. Hän on Buffalo Sabresin seitsemännen kierroksen varaus vuodelta 2004. == Pelaajaura == Pelattuaan neljän kauden ajan OHL-joukkue Ottawa 67's:ssä, Mancari debytoi ammattilaistasolla Buffalon AHL-farmijoukkue Rochester Americansissa kaudella 2005-2006. Hän pelasi 71 ottelua, joissa teki 42 pistettä. Hän teki NHL- debyyttinsä kaudella 2006-2007. Hän pelasi kolme peliä, joissa sai yhden syöttöpisteen. Hän on tällä hetkellä AHL:n kovimman laukauksen ennätyksen haltija. Hän laukoi vuoden 2008 AHL:n taitokisassa 102,8 mph. Mancari kutsuttiin 21. marraskuuta 2008 ylös Portland Piratesista. Seuraavana päivänä hän teki ensimmäisen NHL-maalinsa New York Islandersia vastaan. 7. joulukuuta hänet tiputettiin AHL:ään. 6. tammikuuta 2009 Mancari valittiin AHL:n kanadalaisten tähdistöön. Mancari aloitti kauden 2010-2011 Portlandissa, jossa pelasi 23 peliä ennen kuin hänet nostettiin NHL:ään 7. joulukuuta 2010. Mancari sai yhden syöttöpisteen vierasottelussa Boston Bruinsia vastaan. Mancari siirtyi vuoden sopimuksella Vancouver Canucksiin 1. heinäkuuta 2011. Ensimmäisen Canucks -kauden jälkeen Mancari palasi Buffalo Sabresiin vuoden mittaisella sopimuksella. 5\. heinäkuuta 2013 Mancari lähti taas Buffalon organisaatiosta ja allekirjoitti yhden vuoden kaksisuuntaisen sopimuksen St. Louis Bluesin kanssa. 2\. maaliskuuta 2014 Mancari kaupattiin Florida Panthersiin vaihdossa Eric Selleckiin. 17\. heinäkuuta 2015 teki sopimuksen DEL seura Augsburger Pantherin kanssa. == Lähteet == Luokka:Kanadalaiset jääkiekkoilijat Luokka:Italialaiset jääkiekkoilijat Luokka:Kanadanitalialaiset Luokka:Buffalo Sabresin varaamat pelaajat Luokka:Vuonna 1985 syntyneet Luokka:Elävät henkilöt